Vibrocil picături nazale, soluţie, 2,5mg/0,25mg/ml, 15 ml, Gsk Indicatii: Vibrocil picături nazale conţine ca substanţe active un decongestionant nazal (fenilefrină) şi un antihistaminic (maleat de dimetinden). Vibrocil picături nazale asigură ameliorarea rapidă şi de durată a congestiei nazale şi a nasului care curge, simptome prezente într-o mare varietate de boli infecţioase sau alergice ale tractului respirator superior. El ajută la eliberarea căilor nazale, uşurând senzaţia de nas congestionat şi încărcat. Vibrocil picături nazale nu interferă cu activitatea cililor nazali. Vibrocil picături nazale este folosit pentru a ameliora congestia nazală din răceli, rinite acute şi cronice, febra fânului sau alte rinite alergice (alergii la praful de casă, blana de animale etc.), rinite vasomotorii şi sinuzite. Vibrocil picături nazale poate fi folosit şi ca tratament adjuvant în cazul otitelor. Vibrocil picături nazale poate fi prescris de către medicul dumneavoastră pentru îngrijrea pre- şi postoperatorie în cazul intervenţiilor chirurgicale nazale. Trebuie să discutaţi cu medicul dumneavoastră dacă nu vă simţiţi mai bine sau dacă vă simţiţi mai rău după 7 zile de tratament. Contraindicații: Nu utilizaţi Vibrocil picături nazale dacă dumneavoastră sau copilul dumneavoastră sunteţi alergic (hipersensibil) la fenilefrină, la maleat de dimetinden sau la oricare dintre componentele acestui medicament. Precautii: Înainte să utilizaţi Vibrocil picături nazale , adresaţi-vă medicului dumneavoastră sau farmacistului. Sarcina şi alăptarea Vibrocil picături nazale nu trebuie folosit în timpul sarcinii şi alăptării. Dacă sunteţi însărcinată sau alăptaţi, credeţi că sunteţi însărcinată sau planificaţi să aveţi un copil, adresaţi-vă medicului sau farmacistului înainte de a utiliza acest medicament. Conducerea vehiculelor şi folosirea utilajelor: Nu există date disponibile cu privire la efectul Vibrocil picături nazale asupra capacităţii de a conduce vehicule şi de a folosi utilaje. Totuşi, este puţin probabil ca Vibrocil picături nazale să aibă vreun efect asupra acestei capacităţi. Mod de administrare: Luați întotdeauna acest medicament exact așa cum este descris în acest prospect sau așa cum v-a spus medicul dumneavoastră sau farmacistul. Discutați cu medicul dumneavoastră sau cu farmacistul dacă nu sunteți sigur. Doze: Copii cu vârsta sub 1 an: nu este recomandat; Copii cu vârsta între 1 şi 6 ani (sub supravegherea unui adult): 1-2 picături administrate în fiecare nară de 3-4 ori pe zi; Copii cu vârsta între 6 şi 12 ani (sub supravegherea unui adult): 3-4 picături administrate în fiecare nară de 3-4 ori pe zi; Adolescenţi cu vârsta peste 12 ani şi adulţi: 3-4 picături administrate în fiecare nară de 3-4 ori pe zi; Vibrocil picături nazale trebuie utilizat după ce v-aţi suflat nasul. Dacă aveți orice întrebări suplimentare cu privire la acest medicament, adresați-vă medicului dumneavoastră sau farmacistului. Compozitie: Substanţele active sunt fenilefrina şi maleatul de dimetinden. Celelalte componente sunt: clorură de benzalconiu, fosfat disodic anhidru, acid citric monohidrat, sorbitol, esenţă de lavandă deterpenată şi apă purificată. Prezentare: 15 ml